ddrg/super_eurlex huggingface dataset:
Euroopa Liidu Teataja L 177 , 21/07/1993 Lk 0012 - 0012



Komisjoni määrus (EMÜ) nr 1959/93, 19. juuli 1993, millega muudetakse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta ning komisjoni määrust (EMÜ) nr 3565/88 teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1667/93, [2] eriti selle artiklit 9, ning arvestades, et: määrusega (EMÜ) nr 2658/87 kehtestati kaupade nomenklatuur, edaspidi "koondnomenklatuur", mida kasutatakse nii ühenduse ühise tollitariifistiku kui ka väliskaubandusstatistika puhul; koondnomenklatuuri ühtse kohaldamise tagamiseks on vaja vastu võtta CN-koodi 29372200 alla kuuluvate neerupealise koore hormoonide halogeenitud derivaatidega seotud sätted; selle kohta tuleks koondnomenklatuuri grupile 29 lisada täiendav märkus; määrust (EMÜ) nr 2658/87 tuleks vastavalt muuta; käesolev määrus on seotud komisjoni määruse (EMÜ) nr 3565/88 [3] lisas teise tootena märgitud tootega "mometasoonfuroaat (INNM)"; seetõttu tuleks nimetatud määrust vastavalt muuta; käesoleva määruse sätted on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 2658/87 lisatud koondnomenklatuuri grupile 29 lisatakse järgmine täiendav märkus: "Täiendav märkus 1. Alamrubriigi 29372200 tähenduses on neerupealise koore hormoonid looduslikud või sünteetilised neerupealise koore hormoonid ja nende derivaadid, tingimusel et viimastel on säilinud hormonaalne toime." Artikkel 2 Määrusele (EMÜ) nr 3565/88 lisatud tabelist jäetakse välja tootega nr 2 ("mometasoonfuroaat (INNM)") seotud kanne. Artikkel 3 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuli 1993 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 158, 30.6.1993, lk 25 [3] EÜT L 311, 17.11.1988, lk 25. --------------------------------------------------
Euroopa Liidu Teataja L 180 , 23/07/1993 Lk 0009 - 0009



Nõukogu määrus (EMÜ) nr 1969/93, 19. juuli 1993, millega muudetakse määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: määrusega (EMÜ) nr 2658/87 [1] kehtestatakse kaupade nomenklatuur nimetusega "koondnomenklatuur"; komisjon kehtestas koondnomenklatuuril põhineva Euroopa ühenduste integreeritud tariifi nimetusega "TARIC"; eespool nimetatud määruse artiklite 3 ja 5 alusel võivad liikmesriigid koondnomenklatuuri alamrubriikide koodide ja ühenduse tasandil kohaldatavate TARIC-i alamrubriikide identifitseerimiskoodide vahele lisada siseriiklikke statistilisi alajaotisi; nimetatud korrast tulenevad erinevused väliskaubandusstatistika nomenklatuuride ja liikmesriikide kaubakoodide vahel põhjustavad raskusi tolliprotseduuride arvutisse sisestamise osas ühenduse tasandil ning ühtse haldusdokumendi kasutamise osas; seetõttu ei tohiks lubada koondnomenklatuuri lõppu lisada siseriiklikke statistilisi alajaotisi; ühenduse kehtivat õigust arvesse võttes tuleks siiski säilitada eespool nimetatud määruse artikli 5 lõikes 3 sätestatud siseriiklike alajaotiste kasutamise võimalus, et võimaldada liikmesriikidel, kes seda soovivad, sätestada koode siseriiklikuks otstarbeks; arvesse tuleks võtta ka eespool nimetatud määruse artikli 5 lõikega 4 ettenähtud sätete kehtivusaja möödumist ning nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [2] jõustumist, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 2658/87 järgmiselt. a) Artikli 3 lõiked 2, 3 ja 4 asendatakse järgmisega: "2. TARIC-i alamrubriike tähistatakse üheksanda ja kümnenda numbriga, mis koos lõikes 1 osutatud numbriliste koodidega moodustavad TARIC-i numbrilised koodid. Ühenduse alajaotise puudumisel on üheksandaks ja kümnendaks numbriks "00". 3. Erandlikult võib kasutada neljakohalist TARIC-i lisakoodi nende ühenduse erimeetmete rakendamiseks, millele ei ole kas üldse või täies ulatuses antud üheksa- või kümnekohalist koodi." b) Artikli 5 lõiked 3 ja 4 asendatakse järgmisega: "3. Liikmesriigid võivad kasutada siseriiklikele nõuetele vastavaid alajaotisi. Need alajaotised tuleb tähistada koodidega vastavalt määrusele (EMÜ) nr 2913/92 [3]." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuli 1993 Nõukogu nimel eesistuja W. Claes [1] EÜT L 256, 7.9.1987, lk 1. Määrust on viimati muudetud määrusega (EMÜ) nr 1891/93 (EÜT L 172, 15.7.1993, lk 1). [2] EÜT L 302, 19.10.1992, lk 1. [3] EÜT L 302, 19.10.1992, lk 1. --------------------------------------------------
Euroopa Liidu Teataja L 185 , 28/07/1993 Lk 0010 - 0010

Soomekeelne eriväljaanne: Peatükk 3 Köide 51 Lk 0069

Rootsikeelne eriväljaanne: Peatükk 3 Köide 51 Lk 0069



Komisjoni määrus (EMÜ) nr 2040/93, 27. juuli 1993, milles määratakse kindlaks nõukogu poolt eküüdes kindlaksmääratud ja valuutakursside reguleerimise tulemusel vähendatud tootmistoetuse määr inimtoiduks ettenähtud kartulite puhul Madeiral ning seemnekartulite ja endiiviate puhul Assooridel EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate arvestusühiku ja ümberarvestuskursside kohta, [1] eriti selle artikli 9 lõiget 1, ning arvestades, et: komisjoni 28. detsembri 1992. aasta määruses (EMÜ) nr 3824/92 (millega muudetakse eküüdes kindlaksmääratud hindu ja summasid septembris ja novembris 1992 toimunud valuutakursside reguleerimise tõttu, [2] viimati muudetud määrusega (EMÜ) nr 1663/93 [3]) kehtestatakse nende hindade ja summade loetelu, millele on komisjoni määrusega (EMÜ) nr 537/93, [4] viimati muudetud määrusega (EMÜ) nr 1331/93, [5] kehtestatud koefitsient 1,013088, mida kohaldatakse 1993/94. majandusaasta algusest negatiivsete kursivahede automaatse tühistamise korra osana; määruse (EMÜ) nr 3824/92 artikliga 2 nähakse ette sellest tuleneva hindade ja summade vähendamise kindlaksmääramine iga sektori kohta ja alandatud hindade kindlaksmääramine; nõukogu määruses (EMÜ) nr 1600/92, [6] muudetud komisjoni määrusega (EMÜ) nr 3714/92, [7] määratakse kindlaks toetus inimtoiduks ettenähtud kartulite tootmiseks Madeiral ning seemnekartulite ja endiiviate tootmiseks Assooridel; kõnealuste toetuste määra tuleks kohandada eespool nimetatud sätete kohaselt; käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1600/92 artiklites 16 ja 27 osutatud ning vastavalt määruse (EMÜ) nr 3824/92 artiklile 2 vähendatud toetuse summaks määratakse 494 eküüd hektari kohta. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1993 Komisjoni nimel komisjoni liige René Steichen [1] EÜT L 387, 31.12.1992, lk 1. [2] EÜT L 387, 31.12.1992, lk 29. [3] EÜT L 158, 30.6.1993, lk 18. [4] EÜT L 57, 10.3.1993, lk 18. [5] EÜT L 132, 29.5.1993, lk 114. [6] EÜT L 173, 27.6.1992, lk 1. [7] EÜT L 378, 23.12.1992, lk 23. --------------------------------------------------
Euroopa Liidu Teataja L 185 , 28/07/1993 Lk 0009 - 0009

Soomekeelne eriväljaanne: Peatükk 3 Köide 51 Lk 0068

Rootsikeelne eriväljaanne: Peatükk 3 Köide 51 Lk 0068



Komisjoni määrus (EMÜ) nr 2039/93, 27. juuli 1993, milles määratakse kindlaks nõukogu poolt eküüdes kindlaksmääratud ja valuutakursside reguleerimise tulemusel vähendatud tootmistoetus Kanaari saarte kartulite puhul EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate arvestusühiku ja ümberarvestuskursside kohta, [1] eriti selle artikli 9 lõiget 1, ning arvestades, et: komisjoni 28. detsembri 1992. aasta määruses (EMÜ) nr 3824/92, milles sätestatakse eküüdes kinnitatud hindade ja summade muutmine seoses valuutakursside reguleerimisega, [2] viimati muudetud määrusega (EMÜ) nr 1663/93, [3] kehtestatakse nende hindade ja summade loetelu, millele on komisjoni määrusega (EMÜ) nr 537/93, [4] viimati muudetud määrusega (EMÜ) nr 1331/93, [5] kehtestatud koefitsient 1,013088, mida kohaldatakse 1993/94. majandusaasta algusest negatiivsete kursivahede automaatse tühistamise korra osana; määruse (EMÜ) nr 3824/92 artikliga 2 nähakse ette sellest tuleneva hindade ja summade vähendamise kindlaksmääramine iga sektori kohta ja alandatud hindade kindlaksmääramine; nõukogu määruses (EMÜ) nr 1601/92, [6] muudetud komisjoni määrusega (EMÜ) nr 3714/92, [7] määratakse kindlaks kohalik tootmistoetus inimtoiduks ettenähtud kartulite Kanaari saartel tootmise jaoks; toetuse summat tuleks kohandada eespool nimetatud sätete kohaselt; käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga määratakse määruse (EMÜ) nr 1601/92 artikli 20 lõikes 2 osutatud ja vastavalt määruse (EMÜ) nr 3824/92 artiklile 2 vähendatud toetuse summaks 494 eküüd hektari kohta. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. juulist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1993 Komisjoni nimel komisjoni liige René Steichen [1] EÜT L 387, 31.12.1992, lk 1. [2] EÜT L 387, 31.12.1992, lk 29. [3] EÜT L 158, 30.6.1993, lk 18. [4] EÜT L 57, 10.3.1993, lk 18. [5] EÜT L 132, 29.5.1993, lk 114. [6] EÜT L 173, 27.6.1992, lk 13. [7] EÜT L 378, 23.12.1992, lk 23. --------------------------------------------------
Euroopa Liidu Teataja L 191 , 31/07/1993 Lk 0075 - 0075

Soomekeelne eriväljaanne: Peatükk 12 Köide 2 Lk 0167

Rootsikeelne eriväljaanne: Peatükk 12 Köide 2 Lk 0167



Komisjoni määrus (Euratom) nr 2130/93, 27. juuli 1993, millega muudetakse komisjoni määrust (Euratom) nr 3227/76 Euratomi kaitsemeetmeid käsitlevate sätete kohaldamise kohta EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artiklit 79, võttes arvesse komisjoni heakskiitu ning arvestades, et: komisjoni määruses (Euratom) nr 3227/76 [1] määratletakse asutamislepingu artiklis 79 osutatud kohustuste laad ja ulatus; määrus (Euratom) nr 3227/76 kohustab isikuid ja ettevõtjaid edastama komisjonile tehnilist ja rakenduslikku teavet; aitamaks Rahvusvahelisel Tuumaenergiaagentuuril (IAEA) tugevdada rahvusvahelisi kaitsemeetmeid, on soovitav lubada komisjonil edastada IAEA-le teatavaid andmeid kaitsemeetmete kohta; uute rajatiste tehniliste põhiomaduste IAEA-le õigeaegseks edastamiseks tuleks need komisjonile varem esitada, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (Euratom) nr 3227/76 järgmiselt. 1. Artikli 2 teine lõik asendatakse järgmistega: "Uute rajatiste tehnilistest põhiomadustest teatatakse artikli 1 kohaselt vähemalt 200 päeva enne esimese tuumamaterjalisaadetise ettenähtud saabumiskuupäeva. Lisaks sellele teatakse omanikust, käitajast, otstarbest, asukohast, liigist, võimsusest ja eeldatavast kasutuselevõtu päevast vähemalt 200 päeva enne ehituse algust selliste uute rajatiste puhul, kus tuumamaterjalivaru või aastas läbiv tuumamaterjalikogus, olenevalt sellest, kumb näitaja on suurem, ületab ühe efektiivkilogrammi." 2. "TEABE EDASTAMINE Artikkel 34a Komisjon võib käesoleva määruse kohaselt saadud teabe edastada Rahvusvahelisele Tuumaenergiaagentuurile." Artikkel 2 Käesolev määrus jõustub 15. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1993 Komisjoni nimel komisjoni liige Abel Matutes [1] EÜT L 363, 31.12.1976, lk 1. Määrust on viimati muudetud määrusega (Euratom) nr 220/90 (EÜT L 22, 27.1.1990, lk 56). --------------------------------------------------
Euroopa Liidu Teataja L 318 , 20/12/1993 Lk 0001 - 0001

Soomekeelne eriväljaanne: Peatükk 4 Köide 5 Lk 0146

Rootsikeelne eriväljaanne: Peatükk 4 Köide 5 Lk 0146



Nõukogu määrus (EMÜ) nr 3447/93, 28. september 1993, Euroopa Majandusühenduse ja Argentina Vabariigi vahelise merekalapüügisuhteid käsitleva kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: pärast läbirääkimisi parafeerisid ühendus ja Argentina 30. novembril 1992. aastal merekalapüügisuhteid käsitleva kokkuleppe, millega ühenduse kaluritele nähakse ette uued kalastusvõimalused ja nõutakse ühenduselt vastutasuks soodustusi, eelkõige tariifseid soodustusi; kõnealune kokkulepe tuleks ühenduse huvides vastu võtta, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Argentina Vabariigi vahelise merekalapüügisuhteid käsitleva kokkuleppe. Kokkuleppe tekst on lisatud käesolevale määrusele. Artikkel 2 Üldmaht, milles ühendus kokkuleppega hõlmatud ajavahemikus kokkuleppes nimetatud meetmeid ja projekte rahastab, on piiratud 162,5 miljoni eküüga. See summa jääb ühenduse kehtiva finantsperspektiivi piiresse. Eelarve täitmist korraldav asutus määrab igaks rahandusaastaks saadavad vahendid, võttes arvesse Euroopa Ühenduste üldeelarve suhtes kohaldatava finantsmääruse artiklis 2 osutatud usaldusväärse juhtimise põhimõtteid. Artikkel 3 Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama. [3] Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. september 1993 Nõukogu nimel eesistuja G. Coëme [1] EÜT C 64, 6.3.1993, lk 5. [2] EÜT C 194, 19.7.1993. [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 285 , 20/11/1993 Lk 0009 - 0009

Soomekeelne eriväljaanne: Peatükk 3 Köide 53 Lk 0180

Rootsikeelne eriväljaanne: Peatükk 3 Köide 53 Lk 0180



Nõukogu määrus (EMÜ) nr 3179/93, 16. november 1993, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: vastavalt nõukogu määruse nr 136/66/EMÜ [3] artiklile 2 tohib oliiviõli kokku osta turustusaasta neljal viimasel kuul; kogemused näitavad, et teatavad ühenduse turud võivad enne sekkumise alustamist olla kriitilises olukorras; selliste raskuste ületamiseks tuleks sätestada kord, mille alusel tehakse ühenduse tasandil otsus sellise olukorra jaoks sobivate sekkumismeetmete võtmise kohta, ON VASTU VÕTNUD KÄESOLEVA MÄÄRUSE: Artikkel 1 Määrusele nr 136/66/EMÜ lisatakse järgmine artikkel. "Artikkel 12a 1. Kui teatavates ühenduse piirkondades on turg enne artiklis 12 osutatud sekkumisperioodi algust tõsiselt häiritud, võib võtta erisekkumismeetmeid. 2. Lõikes 1 osutatud erimeetmete laad ja kohaldamine, samuti müügi ja kõnealuste meetmetega hõlmatud toote muu kasutamine otsustatakse artiklis 38 sätestatud korras." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. november 1993 Nõukogu nimel eesistuja A. Bourgeois [1] EÜT C 259, 23.9.1993, lk 1. [2] Arvamus on esitatud 29. oktoobril 1993 (Euroopa Ühenduste Teatajas seni avaldamata). [3] EÜT 172, 30.9.1966, lk 3025/66. Määrust on viimati muudetud määrusega (EMÜ) nr 2046/92 (EÜT L 215, 30.7.1992, lk 1). --------------------------------------------------
Euroopa Liidu Teataja L 299 , 04/12/1993 Lk 0001 - 0001

Soomekeelne eriväljaanne: Peatükk 4 Köide 5 Lk 0136

Rootsikeelne eriväljaanne: Peatükk 4 Köide 5 Lk 0136



Nõukogu määrus (EÜ) nr 3329/93, 29. november 1993, Euroopa Majandusühenduse ja Dominica Ühenduse valitsuse vahelise kalastuskokkuleppe sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühendus ja Dominica on pidanud läbirääkimisi ja parafeerinud kalastussuhete kokkuleppe, millega tagatakse vastastikused kalapüügivõimalused ühenduse kaluritele Dominica Ühenduse suveräänsete õiguste või jurisdiktsiooni alla kuuluvates vetes ja Dominica kaluritele ühenduse kalastusvööndis Prantsuse Guadeloupe'i ja Martinique'i departemangu rannikuvetes; kõnealuse kokkuleppe heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Dominica Ühenduse valitsuse vahelise kalastuskokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistuja on volitatud esitama kokkuleppe artikliga 14 ettenähtud teatise ja nimetama isiku, kellel on õigus ühenduse suhtes siduvale kokkuleppele alla kirjutada. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. november 1993 Nõukogu nimel eesistuja G. Coëme [1] Arvamus on esitatud 17. novembril 1993 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 332 , 31/12/1993 Lk 0010 - 0010

Soomekeelne eriväljaanne: Peatükk 1 Köide 3 Lk 0081

Rootsikeelne eriväljaanne: Peatükk 1 Köide 3 Lk 0081



Nõukogu määrus (Euratom, ESTÜ, EÜ) nr 3606/93, 22. november 1993, millega muudetakse määrust (EMÜ, Euratom, ESTÜ) nr 260/68, millega on kehtestatud Euroopa ühendustele makstavate maksude kohaldamise tingimused ja kord EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artikleid 13 ja 23, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: Euroopa ühendustele makstavate maksude kohaldamist määrusega (EMÜ, Euratom, ESTÜ) nr 260/68 [3] ettenähtud tingimustel ja korras on otstarbekas laiendada Euroopa Rahainstituudi presidendi, nõukogu liikmete ja kõnealuse panga personali palkade, töötasude ja muude rahaliste tasude suhtes, ON VASTU VÕTNUD KÄESOLEVA MÄÄRUSE: Artikkel 1 "Artikkel 12a Käesolevat määrust kohaldatakse Euroopa Rahainstituudi presidendi ja kõikide teiste selle instituudi nõukogu liikmete, personali ning nende pensionisaajate suhtes, kellele instituut maksab pensioni, kui need isikud kuuluvad kategooriatesse, mille nõukogu määrab kindlaks privileegide ja immuniteetide protokolli artikli 16 esimese lõigu kohaselt, kui kõne all on instituudi makstavad palgad, töötasud ja muud rahalised tasud, invaliidsuspensionid, vanaduspensionid ja toitjakaotuspensionid." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. november 1993 Nõukogu nimel eesistuja Ph. Maystadt [1] EÜT C 324, 1.12.1993, lk 13. [2] EÜT C 329, 6.12.1993. [3] EÜT L 56, 4.3.1968, lk 8. Määrust on viimati muudetud määrusega (EMÜ, Euratom, ESTÜ) nr 3761/92 (EÜT L 383, 29.12.1992, lk 1.) --------------------------------------------------
Euroopa Liidu Teataja L 037 , 13/02/1993 Lk 0008 - 0008

Soomekeelne eriväljaanne: Peatükk 3 Köide 48 Lk 0086

Rootsikeelne eriväljaanne: Peatükk 3 Köide 48 Lk 0086



Nõukogu määrus (EMÜ) nr 317/93, 9. veebruar 1993, millega muudetakse määrust (EMÜ) nr 1906/90 teatavate kodulinnuliha turustusnormide kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] eriti selle artikli 2 lõiget 2, võttes arvesse komisjoni ettepanekut ning arvestades, et: määruses (EMÜ) nr 1906/90 [2] sätestatakse kodulinnuliha teatavad turustusnormid; määruses (EMÜ) nr 1906/90 esitatud kodulinnuliha määratlusi tuleks muuta, et need ei hõlmaks kõiki võimalikke kodulinnulihavalmistisi; selleks, et võtta asjakohaselt arvesse kodulinnuliha turustamistingimusi jaemüügi tasandil, tuleks liikmesriikidel lubada sätestada jaemüügi jaoks värske kodulinnuliha lõikamis- ja ladustamistemperatuuri käsitlevad erinõuded, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1906/90 muudetakse järgmiselt. 1. Artikli 2 punkt 1 asendatakse järgmisega: "1. "kodulinnuliha" inimtoidu nõuetele vastav kodulinnuliha, mida ei ole töödeldud muul viisil peale külmtöötlemise." 2. Artikli 2 punkt 5 asendatakse järgmisega: "5. "värske kodulinnuliha". kodulinnuliha, mida ei ole jahutatud külmumiseni ja mida ei tohi hoida madalamal temperatuuril kui –2 °C ja kõrgemal kui + 4 °C; liikmesriigid võivad siiski kehtestada erinevad temperatuurinõuded värske kodulinnuliha lõikamiseks ja ladustamiseks jaemüügikaupluses või müügipunktide ruumides, kui lõikamine ja ladustamine sooritatakse üksnes tarbijale kohapeal müümise jaoks;". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Artikli 1 lõike 1 sätted jõustuvad siiski 1. jaanuaril 1994. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. veebruar 1993 Nõukogu nimel eesistuja B. Westh [1] EÜT L 282, 1.11.1975, lk 77. Määrust on viimati muudetud määrusega (EMÜ) nr 1235/89 (EÜT L 128, 11.5.1989, lk 29). [2] EÜT L 173, 6.7.1990, lk 1. --------------------------------------------------